EdX

**edX** është një ofrues kursesh masive në Internet (MOOC). Ai përmban kurse në Internet të nivelit universitar nga një gamë e gjerë disiplinash ofruar studentëve në të gjithë botën, duke përfshirë këtu dhe disa kurse falas. Ai gjithashtu kryen hulumtime në të mësuar bazuar në mënyrën se si njerëzit përdorin platformën e tij. Edx është një organizatë jofitimprurëse dhe vepron në platformën falas me burim të hapur Open edX.  

Instituti i Teknologjisë në Massachusetts dhe Universiteti i Harvardit krijuan edX në Maj të 2012-ës. Më shumë se 140 shkolla, organizata jofitimprurëse dhe korporata japin ose planifikojnë të japin kurse në faqen e internetit të edX.  Që nga 29 Dhjetori 2018, edX ka rreth 18 milion studentë që ndjekin më shumë se 2,200 kurse në internet.  

## Funksionaliteti 
Kurset e edX përbëhen nga sekuencat mësimore javore. Çdo sekuencë mësimore përbëhet nga video të shkurtra të ndërthurura me ushtrime interaktive, ku studentët mund të praktikojnë menjëherë konceptet e marra nga videot. Kurset shpesh përfshijnë video mësimore që janë të ngjashme me grupet e vogla të diskutimit në kampus, një libër PDF, dhe një forum diskutimesh, ku studentët mund të postojnë dhe rishikojnë pyetjet dhe komentet e njëri-tjetrit si dhe asistent-pedagogve. Kur është e mundshme, laboratorë virtual janë përfshirë në kurs. Për shembull, në MOOC-un e parë të edX - një kurs për elektronik dhe qarqe - studentët ndërtuan qarqe virtuale në një laborator (virtual).  

EdX ofron certifikata në përfundimin e suksesshëm dhe disa kurseve ju njihen kreditet. Nëse një kolegj apo universitet ofron apo jo, kredite për një kurs në internet, varet vetëm nga shkolla.  EdX ofron një gamë të gjërë për ndjekjen e kurseve, duke përfshirë kurse të verifikueshme ku studentët kanë mundësinë të ndjekin kursin (falas) ose të punojnë për të marr një çertifikatë të verifikuar të edX (tarifat varjojnë sipas kursit). EdX gjithashtu ofron çertifikata XSeries pas përfundimit të një seri nga dy deri në shtatë kursesh të verifikueshme në një lëndë të vetme (kostoja varet nga kurset).   

## Hulumtimi 
Përveç ofertave mësimore, edX përdoret për hulumtime në mësimnxënie dhe edukim në distancë duke mbledhur klikimet e nxënësve dhe duke analizuar këto të dhëna, si dhe mbledhjen e demografisë nga secili regjistrues.    Një ekip studiuesish në Harvard dhe MIT, të udhëhequr nga David Pritchard dhe Lori Breslow, publikuan gjetjet e tyre fillestare në 2013-ën.  Shkollat dhe organizatat anëtare të EdX gjithashtu kryejnë hulumtimin e tyre duke përdorur të dhënat e mbledhura nga kurset e tyre.  Studimi fokusohet në përmirësimin e mbajtjes, përfundimin e kursit dhe rezultatet e mësimnxënies në kurse tradicionale të kampusit dhe në internet.  

edX ka bashkëpunuar me një numër partneritetesh me institucione arsimore në Shtetet e Bashkuara, Kinë, Mongoli, Japoni dhe më shumë për të përdorur kurset e edX në "klasa të përziera".  Në Pranverë 2013, Bunker Hill Community College dhe Massachusetts Bay Community College filluan një SPOC, ose një kurs të vogël privat online. Kolegjet përfshinë një kurs programimi Python të zhvilluar nga MIT në edX në kurset e tyre të shtrira në kampus, dhe raportuan rezultate pozitive.   

Open edX është softueri me burim të hapur të i krijuar nga EdX dhe që është vënë falas në dispozicion të institucioneve të tjera të mësimit të lartë që duan të japin shërbime të ngjashme. Më 1 Qershor 2013, edX e bëri me burim të hapur të gjithë platformën e tij .  Kodi i platformës mund të gjendet në GitHub .   

Softueri i serverit Open edX është krijuar pothuajse tërësisht në " Python, me Django si  web application framework ."